9.8.2023.
HR
Službeni list Europske unije
L 199/37
(21)
Društvo Connect Com tvrdilo je da upotreba prosječne cijene po km kabela nije smislen pokazatelj za procjenu apsorpcije antidampinških pristojbi jer su kabeli s velikim brojem vlakana skuplji po km kabela od kabela s manjim brojem vlakana.
Društvo Connect Com tvrdilo je da pad prosječne cijene po km kabela uzrokovan promjenom ponude proizvoda koji su se prodavali prije i nakon uvođenja antidampinških pristojbi.
(22)
Komisija je podsjetila na to da se podnositelj zahtjeva poziva na uvozne cijene iz Eurostatove baze podataka TARIC za proizvod iz ispitnog postupka, što je uobičajena praksa jer se statistički podaci prikupljaju na temelju opisa cijelog proizvoda, a ne pojedinačnih vrsta proizvoda.
Komisija je smatrala da su te cijene dovoljne za ponovno pokretanje ponovljenog ispitnog postupka.
Nadalje, napomenula je da društvo Connect Com nije dostavilo dokaze o tome da je uvozna cijena smanjena zbog promjene u ponudi proizvoda.
U ponovljenom ispitnom postupku Komisija je prikupila detaljnije podatke na razini vrste proizvoda na temelju kontrolnih brojeva proizvoda i usporedila je cijene istih vrsta proizvoda, kako je objašnjeno u uvodnoj izjavi 40.
Stoga je ta tvrdnja odbačena.
(23)
Društvo Connect Com tvrdilo je i da mjerna jedinica „kg” ili „tone” nije uobičajena za kabele.
Uobičajene mjerne jedinice za kabele su metri ili kilometri.
(24)
Komisija je istaknula da je, kao i za sve druge proizvode u Eurostatovoj bazi podataka TARIC, obujam uvoza proizvoda iz ispitnog postupka dostupan i u tonama/kg, a ne samo u km kabela.
Podnositelj zahtjeva u zahtjevu je naveo (relevantni) obujam uvoza u objema mjernim jedinicama s relevantnom cijenom za svaku jedinicu.
Stoga je ta tvrdnja odbačena.
(25)
Društvo Connect Com tvrdilo je da je uzimanje u obzir samo cijena do kraja prve polovine 2022., kako je navedeno u zahtjevu, dovelo do iskrivljenog rezultata jer su cijene u lipnju 2022.
ponovno porasle i očekuje se njihov daljnji rast u drugoj polovini 2022.
(26)
Komisija je podsjetila na to da je, s obzirom na datum podnošenja zahtjeva, razdoblje koje je u zahtjevu upotrijebljeno za prikaz kretanja cijena do kraja 30. lipnja 2022. zadnje razdoblje za koje su podnositelji zahtjeva imali dostupne potpune podatke u vrijeme podnošenja zahtjeva.
Osim toga, Komisija je tijekom ponovljenog ispitnog postupka ocijenila cijene do kraja razdoblja ispitnog postupka u pogledu apsorpcije, odnosno 30. rujna 2022.
Iz toga proizlazi da je razdoblje u kojem su, prema društvu Connect Com, cijene porasle djelomično uključeno u razdoblje ispitnog postupka u pogledu apsorpcije.
Stoga je ta tvrdnja odbačena.
(27)
Društvo Connect Com osporavalo je i uzročnost između navodno nižih cijena i uvođenja pristojbi.
Tvrdilo je da su se cijene znatno smanjile već od kolovoza 2021. do rujna 2021., prije uvođenja pristojbi, a da naknadni pad cijena s 10 EUR u prosincu 2021. na 7 EUR u lipnju 2022. više nije relevantan i nije povezan s uvođenjem mjera.
(28)
U skladu s člankom 12. osnovne uredbe, ako postoje dostatni dokazi o apsorpciji pristojbi, početni ispitni postupak može se ponovno pokrenuti na zahtjev bilo koje zainteresirane strane.
Komisija je razmotrila dokaze koje je dostavio podnositelj zahtjeva o tome da su se nakon razdoblja početnog ispitnog postupka kineske izvozne cijene smanjile.
S obzirom na te informacije, Komisija je odlučila pokrenuti ponovljeni ispitni postupak u pogledu apsorpcije.
Nadalje, u skladu s člankom 12. stavkom 2. osnovne uredbe Komisija može razmotriti dokaze o smanjenjima cijena do kojih je došlo nakon razdoblja početnog ispitnog postupka i prije uvođenja pristojbi, kao što su dokazi o kojima je raspravljalo društvo Connect Com.
Tvrdnja društva Connect Com stoga je odbačena.
1.10.
Objava
(29)
Komisija je 1. lipnja 2023.
objavila osnovne činjenice i razmatranja na temelju kojih namjerava izmijeniti konačnu antidampinšku pristojbu na uvoz kabela od optičkih vlakana podrijetlom iz Kine.
Svim je strankama odobren rok u kojem su mogle iznijeti primjedbe na objavu.
Komisija je zaprimila primjedbe od grupe FTT, grupe ZTT i društva Twentsche (Nanjing) Fibre Optics Ltd („TFO”).